Noteikumu projekts

LATVIJAS REPUBLIKAS MINISTRU KABINETS

2013.gada Noteikumi Nr.

Rīga (Protokola Nr. )

**Grozījumi Ministru kabineta 2006.gada 31.oktobra noteikumos Nr.884 „Kārtība, kādā tiek veikta informācijas apmaiņa tiešo nodokļu jomā ar Eiropas Savienības dalībvalstīm un valstīm, ar kurām ir noslēgti starptautiskie līgumi par nodokļu dubultās uzlikšanas un nodokļu nemaksāšanas novēršanu”**

Izdoti saskaņā ar likuma

“Par nodokļiem un nodevām”

7.panta ceturto daļu un 18.1panta trešo daļu

Izdarīt Ministru kabineta 2006.gada 31.oktobra noteikumos Nr.884 “Kārtība, kādā tiek veikta informācijas apmaiņa tiešo nodokļu jomā ar Eiropas Savienības dalībvalstīm un valstīm, ar kurām ir noslēgti starptautiskie līgumi par nodokļu dubultās uzlikšanas un nodokļu nemaksāšanas novēršanu” (Latvijas Vēstnesis, 2006, 176.nr.; 2007, 54.nr.) šādus grozījumus:

1. Izteikt noteikumu 1.punktu šādā redakcijā:

 „1. Noteikumi nosaka kārtību, kādā tiek veikta informācijas apmaiņa šo noteikumu 7.punktā minēto nodokļu jomā ar Eiropas Savienības dalībvalstīm un ar valstīm, ar kurām ir noslēgti starptautiskie līgumi par nodokļu dubultās uzlikšanas un nodokļu nemaksāšanas novēršanu (turpmāk – nodokļu konvencijas).”

2. Izteikt 2.punktu šādā redakcijā:

"2. Informācijas apmaiņu veic kompetentās iestādes, saņemot un sniedzot informāciju par šo noteikumu 7.punktā minētajiem nodokļiem, kura ir:

2.1. paredzami svarīga vai svarīga Eiropas Savienības tiesību aktos minēto prasību izpildei;

2.2. nepieciešama iekšzemes normatīvajos aktos un nodokļu konvencijās minēto prasību izpildei.";

3. Papildināt noteikumus ar 3.1 punktu šādā redakcijā:

 „3.1 Informācijas apmaiņa starp Eiropas Savienības dalībvalstu kompetentajām iestādēm pēc iespējas notiek elektroniski, izmantojot CCN tīklu, kas ir kopējā platforma, kas balstīta uz kopējo sakaru tīklu (CCN), kuru Eiropas Savienība izveidojusi, lai nodrošinātu visas informācijas elektronisku nosūtīšanu starp kompetentajām muitas un nodokļu iestādēm.”

4. Izteikt 7.1.apakšpunktu šādā redakcijā:

„7.1. Eiropas Savienības dalībvalstīs – attiecībā uz tiešajiem nodokļiem, ko iekasē Eiropas Savienības dalībvalsts, tās teritoriālās vai administratīvās vienības, vai pašvaldības, vai ko iekasē minēto valstu, vienību vai pašvaldību labā. Neskatoties uz iepriekš minēto, šos noteikumus nepiemēro pievienotās vērtības nodoklim un muitas nodokļiem, kā arī akcīzes nodokļiem, uz kuriem attiecas citi Eiropas Savienības tiesību akti par Eiropas Savienības dalībvalstu savstarpēju administratīvo sadarbību. Šos noteikumus nepiemēro arī Eiropas Savienības dalībvalstu sociālās apdrošināšanas obligātajām iemaksām un maksām par pakalpojumiem.”

5. Papildināt 8.2.apakšpunktu aiz vārdiem „par konkrētu nodokļu maksātāju” ar vārdiem „vai citu ar to saistītu personu un tās veiktajiem darījumiem, kam var būt ietekme attiecībā uz konkrētā nodokļu maksātāja nodokļu apmēra noteikšanu”;

6. Papildināt noteikumus ar 11.1 un 11.2 punktu šādā redakcijā:

„11.1 Valsts ieņēmumu dienests var lūgt citas Eiropas Savienības dalībvalsts kompetentajai iestādei sniegt atsauksmi par nosūtīto informāciju.

11.2 Ja cita Eiropas Savienības dalībvalsts kompetentā iestāde, sniedzot informāciju, lūdz Valsts ieņēmumu dienestam sniegt atsauksmi par nosūtīto informāciju, tas sniedz atsauksmi reizi kalendārā gada laikā.”

7. Izteikt 16.punktu šādā redakcijā:

„16. Valsts ieņēmumu dienests šo noteikumu 2.punktā minēto informāciju sniedz iespējami īsā laikā, bet ne vēlāk kā sešu mēnešu laikā pēc pieprasījuma saņemšanas. Ja Valsts ieņēmumu dienesta rīcībā jau ir pieprasītā informācija, tas informāciju sniedz divu mēnešu laikā pēc pieprasījuma saņemšanas. Konkrētos gadījumos Valsts ieņēmumu dienests un pieprasījuma iesniedzējas dalībvalsts kompetentā iestāde var vienoties par citiem termiņiem.”

8. Papildināt noteikumus ar 16.1, 16.2 un 16.3 punktu šādā redakcijā:

„16.1 Valsts ieņēmumu dienests, saņemot informācijas pieprasījumu no citas Eiropas Savienības dalībvalsts kompetentās iestādes, nekavējoties, bet ne vēlāk kā septiņu darba dienu laikā pēc pieprasījuma saņemšanas, elektroniski pieprasījuma iesniedzējas dalībvalsts kompetentajai iestādei apstiprina tā saņemšanu.

 16.2 Valsts ieņēmumu dienests viena mēneša laikā pēc informācijas pieprasījuma saņemšanas informē pieprasījuma iesniedzēja dalībvalsts kompetento iestādi, par konstatētajiem trūkumiem informācijas pieprasījumā un lūdz tos novērst vai arī nepieciešamības gadījumā sniegt papildu informāciju. Šādā gadījumā šo noteikumu 16.punktā noteiktie termiņi sākas nākamajā dienā pēc tam, kad Valsts ieņēmumu dienests ir saņēmis precizētu informācijas pieprasījumu vai nepieciešamo papildu informāciju.

 16.3 Ja Valsts ieņēmumu dienests nevar sniegt atbildi uz informācijas pieprasījumu šo noteikumu 16.punktā noteiktajos termiņos, tas ne vēlāk kā trīs mēnešu laikā pēc informācijas pieprasījuma saņemšanas informē pieprasījuma iesniedzējas dalībvalsts kompetento iestādi, un norāda atbildes kavējuma iemeslus un datumu, līdz kuram tas, iespējams, spētu sniegt atbildi.”

9. Papildināt 17.punktu aiz vārdiem „atbildē uz informācijas pieprasījumu” ar vārdiem „ko sniedz ne vēlāk kā viena mēneša laikā pēc informācijas pieprasījuma saņemšanas”;

10. Papildināt noteikumus ar 17.1 un 17.2 punktu šādā redakcijā:

„17.1 Sniedzot atbildi uz informācijas pieprasījumu, Valsts ieņēmumu dienests var lūgt citas Eiropas Savienības dalībvalsts kompetentajai iestādei sniegt atsauksmi par nosūtīto informāciju.

17.2 Ja cita Eiropas Savienības dalībvalsts kompetentā iestāde, sniedzot atbildi uz informācijas pieprasījumu, lūdz Valsts ieņēmumu dienestam sniegt atsauksmi par nosūtīto informāciju, tas sniedz atsauksmi nekavējoties, bet ne vēlāk kā trīs mēnešu laikā pēc tam, kad tapuši zināmi šīs informācijas izmantošanas rezultāti."

11. Papildināt noteikumus ar 19.1 un 19.2 punktu šādā redakcijā:

 „19.1 Valsts ieņēmumu dienests tā rīcībā esošo šo noteikumu 2.punktā minēto informāciju nosūta citas Eiropas Savienības dalībvalsts kompetentajai iestādei tik drīz, cik iespējams, bet ne vēlāk kā mēneša laikā pēc tam, kad informācija kļuvusi pieejama.

 19.2 Valsts ieņēmumu dienests var lūgt citas Eiropas Savienības dalībvalsts kompetentajai iestādei sniegt atsauksmi par nosūtīto informāciju.

 19.3 Valsts ieņēmumu dienests, saņemot informāciju no citas Eiropas Savienības dalībvalsts kompetentās iestādes, nekavējoties, bet ne vēlāk kā septiņu darba dienu laikā pēc informācijas saņemšanas, elektroniski apstiprina tās saņemšanu kompetentajai iestādei, kas sniegusi informāciju.

 19.4 Ja cita Eiropas Savienības dalībvalsts kompetentā iestāde, sniedzot informāciju, lūdz Valsts ieņēmumu dienestam sniegt atsauksmi par nosūtīto informāciju, tas sniedz atsauksmi nekavējoties, bet ne vēlāk kā trīs mēnešu laikā pēc tam, kad tapuši zināmi šīs informācijas izmantošanas rezultāti."

12. Svītrot 21.1.apakšpunktā vārdus „vai administratīvai praksei”;

13. Svītrot 21.2.apakšpunktu;

14. Svītrot 21.5.apakšpunktā vārdus „praktisku vai”;

15. Izteikt 24.punktu šādā redakcijā:

"24.Ja Valsts ieņēmumu dienests uzskata, ka no citas Eiropas Savienības dalībvalsts saņemtā informācija varētu būt paredzami svarīga vai svarīga nodokļu administrēšanas vajadzībām trešās dalībvalsts kompetentajai iestādei, Valsts ieņēmumu dienests šo informāciju var nodot trešās dalībvalsts kompetentajai iestādei, ja tam piekrīt tās Eiropas Savienības dalībvalsts kompetentā iestāde, kura sniegusi minēto informāciju. Uzskatāms, ka Eiropas Savienības dalībvalsts kompetentā iestāde piekrīt šo informāciju nodot trešās dalībvalsts kompetentajai iestādei, ja tā 10 darba dienu laikā kopš saņēmusi paziņojumu par vēlmi nosūtīt informāciju neiebilst pret to.”

16. Papildināt noteikumus ar 25.punktu šādā redakcijā:

„25. Ja Valsts ieņēmumu dienests uzskata, ka no to valstu vai teritoriju kompetentajām iestādēm, ar kurām Latvija ir noslēgusi līgumus, saņemtā informācija varētu būt noderīga citas Eiropas Savienības dalībvalsts kompetentai iestādei, Valsts ieņēmumu dienests šo informāciju var nodot citas Eiropas Savienības dalībvalsts kompetentai iestādei, ja tam piekrīt tās valsts vai teritorijas kompetentā iestāde, kura sniegusi minēto informāciju.”

17. Papildināt noteikumus ar 26.punktu šādā redakcijā:

„26. Ja Latvijas Republika nodrošina trešajai valstij plašāku sadarbību nekā paredzēts Latvijas Republikas normatīvajos aktos, šāda plašāka sadarbība netiek atteikta jebkurai dalībvalstij, kura vēlas sākt šādu plašāku savstarpēju sadarbību ar Latvijas Republiku.”

18. Svītrot informatīvajā atsaucē uz Eiropas Savienības direktīvām 1., 2., 3., 4. un 5.punktu;

19. Papildināt informatīvo atsauci uz Eiropas Savienības direktīvām ar 6.punktu šādā redakcijā:

„6) Padomes 2011.gada 15.februāra direktīva 2011/16/ES par administratīvo sadarbību nodokļu jomā un ar ko atceļ Direktīvu 77/799/EEK.”

Ministru prezidents V.Dombrovskis

Finanšu ministrs A.Vilks

03.04.2013. 18:18

1123

Roberts Auziņš, 67083919

Roberts.Auzins@fm.gov.lv